Rescovia

Rescovia Universus terrarum orbis scriptorum calamo delineatus, tomus II., p. 407; Hofmann, Lexicon universale, tomus IV., p. xli (Russice Ржев, tr. Ržev) urbs est in regione Tueriensi Russiae, ad Rha fluvium sita. Valens sedes commeatus est, ubi duo ferriviae intersecant. Circa 60 milia incolarum habet (anno 2015).
 Historia 
Saeculo duodecimo condita, Rescovia olim erat arx valens in via mercatoria atque caput ducatus. In possessione ducum Smolensci, Moscoviae, Tueriae, Lituaniae erat, et anno 1521 plane facta est domanium magni ducis Moscoviae.

Tempore Belli Magni Patrii, annis 1942–1943, loco huius urbis accidit pugna Rescoviensis (Russice Ржевская битва) gravissima, cuius tempore copiae Sovieticae plus quam decies centena milia militum (caesorum vulneratorumque) deperdiderunt. Pugnae illi dedicatum est, e.g., poema Alexandri Twardowski Caesus sum sub Rescovia («Я убит подо Ржевом»). Anno 2007 haec urbs titulum Urbis gloriae militaris (Russice Город воинской славы) recepit.

 Nota 

 Nexus externus 

Categoria:Condita saeculo 12
Categoria:Urbes regionis Tueriensis